**Regler for Step studio**

*Hva forventer vi av deg som elev hos oss - for at hver dansetime blir best for deg og alle de andre du danser sammen med:*

* Du kommer tidsnok til timen. Da er du ferdig skiftet med oppsatt hår, fylt vannflaske, og har vært på do.
* Det er kun lov til å drikke vann inne i dansestudio. Annen drikke er ikke lov, heller ikke mat eller tyggis.
* Du kommer på dansetime hver uke. Du er kun borte hvis du er syk, og i så fall er det fint å gi beskjed til danselæreren om det. Hvis du er syk men ikke smittsom og orker å se på timen, er det fint, slik at du går glipp av minst mulig.

- NB: Step talent og Step talent junior SKAL gi beskjed til sin pedagog hvis de ikke kommer. Elever på ST gir beskjed selv, for elever på ST jr gir foreldre beskjed.

* Hvis du er borte fra dansetimen, er det ditt ansvar å få hjelp av en av de andre elevene til å lære deg nye trinn på koreografi til neste gang og øve ekstra på det gruppa har lært mens du har vært borte.
* Dersom du kommer for sent, må du spørre læreren om du kan være med. Det er viktig at du er med på hele oppvarmingen for å unngå skader og forberede kroppen til større og raskere bevegelser. Danselæreren har lov til å nekte deg å være med hvis du kommer for sent.
* Hvis du kommer for sent, går du inn uten snakke. Du kan snakke med danselæreren mellom øvelser, ikke under en sang mens læreren instruerer gruppen.
* Elevene på klassisk ballett hjelper læreren med å sette ut barrer i senter med en gang timen begynner.
* Hvis dere bruker matter i timene, ruller du denne sammen og legger den pent på plass når dere er ferdig med den.

*I dansetimen er du:*

- positiv, inkluderende, engasjert og konsentrert

-  følger du med og konsentrerer deg om det som skjer.

- gjør du så godt du kan med å lære deg trinnene og ta imot beskjeder fra læreren. Ofte er det slik at danselæreren gir en korreksjon til alle, husk at det også kan gjelde deg. Du snakker ikke til andre mens øvelser pågår, snakker ikke i munnen på andre, og du skal rekke opp hånda hvis du vil spørre danselæreren om noe.

- Følg med når andre elever spør om noe og på hva danselæreren svarer, fordi ofte lurer dere på de samme tingene.

- Husk at danselæreren er der for for å lære deg og de andre du danser sammen dans. Når danselæreren gir deg en korreksjon, er det for å hjelpe deg, for at du skal få hjelp til og få til trinn og bevegelser. Si takk og prøv en gang til :)

- Husk at det er lov til å gjøre feil, vi lærer når vi ikke gir opp men prøver igjen og igjen.

- Du støtter de andre elevene når de jobber hardt.

- Du hilser på danselæreren din når du kommer inn i rommet og sier ha det når du går.

- Du forlater ikke timen før den er ferdig uten å ha bedt danselæreren om lov til det på forhånd. Dette gjelder også hvis man må på do under timen.

- Du må øve på dansen mellom hver dansetime. Hver uke hele semesteret. Det er veldig viktig at du husker det du lærte forrige time, da kan gruppa gå fortere frem :) Det er også veldig fint om du øver på trinn du har lært, både oppvarmingsdans og over kombinasjoner fra over gulvet, og at du tøyer hjemme flere ganger i uken.

*Hva har vi på oss i dansetimene:*

* Dansetøy/klær som er egnet til å danse i. Hvis du er i tvil, spør danselæreren din.

(Jazzsko og ballettutstyr kan kjøpes på Doda dansebutikken, La danse, Blå fugl og Lisbeth’s dancewear. Vær forsiktig med å kjøpe sko på nettet uten å prøve, da det er annerledes størrelser og som regel strenge retur/bytteregler.)

* Det er kun lov til å bruke dansesko eller innesko som aldri brukes utendørs.
* Hår skal settes opp i strikk i alle timer.
* Øreringer, smykker, klokke osv tas av før timen. Det kan hekte seg opp mens du danser.
* Spesifikt for jazz: Tights eller bukse, jazzsko eller sokker, t-skjorte/singlet/drakt.
* Klassisk ballett: lys tights/strømpebukse, ballettsko, og drakt eller hotpant + singlet (ettersittende). Hår satt opp i ballett-topp.

*Til foreldre:*

På dansekurs lærer gruppen en dans fra gang til gang, og det er lagt opp som en progresjon gjennom hele semesteret. Det er derfor viktig at eleven kommer hver gang. Hvis dere vet at det er en enkelt gang eleven ikke kan komme, setter vi veldig stor pris på å få beskjed om det på forhånd. I perioden frem mot forestillingen er dette spesielt viktig.

Vi har forestilling hver vår hvor alle elever viser frem koreografier de har lært gjennom året. Dette ønsker vi oss at så mange som mulig er med på og prioriterer. Det er viktig at danselæreren vet om det i god tid dersom du ikke kan være med på forestillingene, slik at det er tid til å tilrettelegge dette i koreografi, plasseringer, grupperinger, og med tanke på kostymer. Vit at det er mye som skal på plass for hver eneste gruppe, og ettersom vi bare har elevene samlet en gang per uke er det veldig sårbart om noen i siste liten ikke skal være med likevel, eller plutselig ikke kan en av dagene.

Forestilling:

- Info om oppmøte, kostymer osv sendes ut på e-post og ligger på nettsiden. Det er veldig viktig å lese dette, og gi beskjed dersom man ikke mottar mail fra oss, da har vi sannsynligvis registrert feil e-postadresse.

NB – I dagene rett før forestilling er det veldig mye som skjer og vi ber om forståelse for at vi ikke har kapasitet til å svare på mail/sms/telefon om billetter, kostymer, oppmøtetider osv disse dagene – det er enda en grunn til at all denne informasjonen ligger tilgjengelig på nettside og er sendt ut på e-post i forkant.